Publication: Magyar Közlöny
Issue: MK-2002-73 (Year: 2002, Number: 73)
Era: 1990-2004
Section: A 23/1990. (XII. 3.) PM rendelet 1. számú mellékletének
Paragraph Index: 80

21. ÁRUCSOPORT 2103 vámtarifaszám magyarázata (A) részének harmadik bekezdése Törölje és az alábbiakkal helyettesítse: „A mártásokat (szószokat) rendszerint a fõzés közben vagy tálaláskor adják az ételekhez. A szószok ízesítik vagy hígítják az ételt, valamint megváltoztatják annak szerkezetét és színét. Hordozóanyagként (ételalapként) is szerepelhetnek, amelyben valamilyen élelmiszeralkotó található, mint például a csirkekrém világos alapmártás (velouté) esetében. Az ízesítõ mártások (szószok) (szójaszósz, csípõs paprikaszósz, halszósz) fõzés során és asztali ízesítõként egyaránt használatosak. E vtsz. alá tartoznak egyes zöldség- vagy gyümölcsalapú termékek is, amelyek fõképpen folyadékok, emulziók vagy szuszpenziók és néha látható zöldség- vagy gyümölcsdarabokat is tartalmaznak. Ezek a készítmények abban különböznek a 20. Árucsoportba tartozó elkészített vagy tartósított zöldségektõl és gyümölcsöktõl, hogy szószként, azaz ételek kísérõjeként vagy egyes ételek elkészítéséhez használatosak, de nem önállóan történõ elfogyasztásra szolgálnak.”

Source: https://magyarkozlony.hu/hivatalos-lapok/b5b7ea9971d6b5a01d467e05650ec2696a4cdd4f/dokumentumok/65fb3d2e76e0757b01f395abfe29a4e7e65f7e74/letoltes